**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/20, 06.07.2017թ.

**Բողոք բերող անձ՝** «Դեագա» ՍՊԸ

**Պատվիրատու՝** ՀՀ Աբովյանի համայնքապետարան

**Գնման ընթացակարգի ծածկագիրը և առարկան՝** ԱԲՀ-ՇՀԱՊՁԲ-15/2-16/29 ծածկագրով շրջանակային համաձայնագրերի միջոցով գնման ընթացակարգ/ սննդամթերքի ձեռքբերում.

**Բողոքի պահանջը`**

1. Չեղյալ համարել Աբովյանի քաղաքապետարանի 09.03.2017թ. թիվ Ե-519 որոշումը ԱԲՀ-ՇՀԱՊՁԲ-15/2-16/29 ծածկագրով պայմանագրի 31-րդ և 32-րդ չափաբաժինների մասով լուծարելու վերաբերյալ:

2. Չեղյալ համարել 12.04.2017թ. մրցույթը, և շարունակել ԱԲՀ-ՇՀԱՊՁԲ-15/2-16/29 ծածկագրով պայմանագիրը բոլոր չափաբաժիններով:

3. Ժամանակավորապես կասեցնել Աբովյանի համայնքապետարանի կողմից ընկերության բանկ ներկայացվող տուժանքի համաձայնագրին կից, որպես պայմանագրի ապահովման մաս հանդիսացող վճարման հանձնարարակնների միջոցով բռնագանձումը, մինչ խորհրդի որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: